ריריות

ריריות (שם מדעי: Mycetozoa) הן יצורים דמויי-אמבה המשתייכים לממלכת הפרוטיסטים. הקבוצה נחלקת לריריות תאיות (Acrasiomycota) וריריות פלסמודיות (Myxomycota).

תאי הריריות זוחלים על חלקי צמחים נרקבים, כגון קליפות עץ או עלים שנשרו. בדומה לאמבות אמיתיות, הם טורפים פגוציטיים; הם בולעים חיידקים, שמרים, נבגים ואורגניזמים שונים.

כשחומרי ההזנה נדירים והתאים רעבים, רבים מהם מתקבצים יחד ויוצרים גוש רירי. סך התכווצויותיהם של התאים הבודדים מניע את הגוש כולו, וכך הוא נודד למקום חדש, שהתנאים השוררים בו נוחים יותר לגדילה.

בשלב מאוחר יותר של מחזור החיים, מתפתחים התאים דמויי האמבה לטיפוסים אחדים של תאים, ואלה מתמיינים ויוצרים גופיף נושא נבגים. נבג שהשתחרר והתיישב על משטח חמים ולח, נובט והופך לתא דמוי-אמבה.

בקרב הריריות נפוצה רבייה זוויגית באמצעות גמטות.

קישורים חיצוניים

 

מיקרוביולוגיה
פרוטיסטה